ÜMUMDÜNYA ƏDALƏT EVİ

1 dekabr 2021

Dünya Bəhailərinə

Sevgili dostlar,

Cəmi bir neçə gün öncə Həzrət Əbdül-Bəhanın süudunun yüzilliyini Müqəddəs Torpaqda qeyd edən tədbirlər üzərində düşünərkən biz baş verənlərin yüksək təbiəti ilə bağlı heyrət hissimizi sizə ifadə etmək sövqü hiss edirik. Biz Camali-Mübarəkə həmd və şükür edirik ki, dünyadakı cari vəziyyətə və səyahət etməkdəki çoxlu məhdudiyyətlərə baxmayaraq Milli Ruhani Məhfillərin və Regional Bəhai Şuralarının böyük əksəriyyətinin altı yüzə yaxın təmsilçisi bu tarixi hadisədə iştirak üçün Bəhai Dünya Mərkəzinə gələ bilmişdilər. Bu əlamətdar yığıncağın baş verdiyi günlər Əhdin Mərkəzi kimi sevgili Sərkər Ağanın, Həzrət Əbdül-Bəhanın həyatı və qoyduğu nümunə, Onun Əhd və Vəsiyyətnaməsi, son yüz ildə İnzibati Nizamın açılışı və Onun İlahi Planının icrası zamanı Bəhai dünyasının qət etdiyi qeyri-adi məsafə üzərində dərindən düşünməyə həsr olundu. Onun Süudunun baş verdiyi müqəddəs gecənin yüzilliyi zamanı Onun uyuduğu yerin ətrafında olanlar dua edərkən havanı bir müqəddəslik ruhu doldurdu. Həzrət Əbdül-Bəhanın məhəbbəti ruhları Rəbbin Dağına cəzb etdi və onlar Ümumdünya Ədalət Evinin sevgisini təmsil etdikləri təsisatlara və Allahın bütün dostlarına götürərək evlərinə qayıdırlar.

Biz əminik ki, bu yığıncağın yaratdığı ruhani güclər sizin icmalarınız boyunca yayılacaq və dostlar Bəhai dünyasını İlahi Planın növbəti mərhələsinə salacaq dünya üzrə silsilə konfranslar üçün özlərini hazırlayarkən onları ilhamlandıracaqdır. Bu məqsədlə biz Müqəddəs Astanada atəşin dualar edəcəyik.

[İmzalanmışdır: Ümumdünya Ədalət Evi]